Drum and bass

Drum and bass (//) (tiež písaný ako drum ’n’ bass alebo drum &amp; bass a často skracovaný na D&amp;B, D+B, DnB alebo D’n’B) je typ elektronickej hudby, známa tiež ako jungle, ktorá vznikla v Anglicku začiatkom 90. rokoch. Žáner je typický rýchlymi lámanými beatmi (často s tempom medzi 160 až 180 úderov za minútu) so silnými basovými a subbasovými linkami. "Basová linka" je zvyčajne tvorená samplermi a syntetizátormi.
Popularita drum and bassu a tiež jeho komerčný úspech je podobný s niekoľkými britskými tanečnými hudobnými štýlmi ako hard house a big beat. Zásadný vplyv na drum and bass a jungle mali pôvodné jamajské zvuky dubu a reggae. Jednou z najvplyvnejších skladieb v drum and bassovej histórie bola „Amen Brother“ od skupiny The Winstons. Takisto bol pre žáner dôležitý zvuk basového bubna bicieho automatu Roland TR-808. Ďalšou vlastnosťou drum and bassu je komplexná synkopácia lámaných beatov.
Medzi subžánre drum and bassu patria drumstep, breakcore, ragga jungle, hardstep, darkstep, techstep, neurofunk, Ambient drum 'n' bass, liquid funk, trancestep, deep, drumfunk, funkstep, sambass a drill 'n' bass. Napriek tomu, že má drum and bass korene v Spojenom kráľovstve, dokázal sa presadiť po celom svete. Takisto ovplyvnil množstvo žánrov, ako hip-hop, big beat, dubstep, house, trip-hop, ambientná hudba, techno, rock a pop. Drum and bassu dominuje malá skupina "hardcorových" hudobných vydavateľstiev. Veľké svetové vydavateľstvá prejavili len malý záujem o drum and bassovú scénu.
História.
Koncom 80. rokov a začiatkom 90. rokov, pri rastúcom počte nočných klubov a nočných exteriérových kultúrnych podujatí vznikol nový elektronický hudobný štýl, zvaný rave, ktorý, rovnako ako hip-hop, kombinoval samplované synkopované beaty alebo lámané beaty, alebo tiež ďalšie prvky zo širokej škály rôznych hudobných žánrov a príležitostne, prvky hudby, dialógov a efektov z filmov a televíznych programov. Rave však obsahoval silné basové zvuky a rýchlejšie tempo (od 127 až nad 140 úderov za minútu) ako house. Tento subžáner bol známy ako "hardcore" rave. Od roku 1992 však boli niektoré hudobné skladby tvorené z rýchlych lámaných beatov, s ťažkými basovými linkami a prvkami staršej Jamajskej hudby. Tento štýl bol označovaný ako "jungle techno" a neskôr iba "jungle", ktorý sa stal rozpoznateľným ako osobitný hudobný žáner populárny na rave párty a v pirátskych rádiách v Anglicku. Profesionálny DJ a producent C.K. vyhlásil, že: "Bol tam postup až pokým nebol ohraničený rýchlosťou hudby. Každý, kto tento postup sledoval, kupoval vinyly každý týždeň od 1989 do 1992."
Od roku 1994 začal jungle nadobúdať mainstreamovú popularitu a fanúšikov hudby (často označovaných ako junglists), stal sa viac rozpoznateľnejšou časťou mladej britskej subkultúry. Ďalší vývoj žánru, začleňoval a zlučoval prvky širokej škály existujúcich hudobných žánrov, vrátane zvukov raggamuffinu, dancehallu, podpory MC, basové linky dubu, a čoraz viac komplexnejšie, ťažšie upravené breakbeatové perkusie. Napriek spojeniu s rave scénou plnou extázy, jungle tiež bol občas spájaný s násilnosťou a kriminálnou aktivitou. Ale, tento postupný vývoj si získal pozitívnu povesť ako časť širokej rave scény a Jamajskej hudobnej kultúry na základe dancehallu prevládajúceho v Londýne. Ako reakcia na nezávislosť od tejto kultúrnej schizmy, niektorí jungle producenti sa začali oddiaľovať od štýlu ovplyvneného ragga hudbou a vytvorili to, čo sa stalo kolektívne označované, ako drum and bass.
Ako sa žáner stával všeobecne viac uhladeným a technicky sofistikovaným, začal sa rozširovať a z pirátskych rádií sa dostal do komerčných rozhlasových staníc a získal rozsiahle prijatie (asi 1995 – 1997). Takisto sa rozdelil do rozpoznateľných subžánrov ako jump-up a hardstep. Ako si ľahší a často jazzom ovplyvnený štýl drum and bassu získal mainstreamovú pozornosť, tak aj ďalšie subžánre, ako techstep (asi 1996 – 1997), ktorý je ovplyvnený techno hudbou a zvukovými paletami zo sci-fi a anime filmov.
Popularita drum and bassu a jeho veľký komerčný vrchol prebiehal paralelne s viacerými ďalšími domácimi dance štýlmi v Spojenom kráľovstve, vrátane big beat a hard house. Ale smerom k zmene milénia bola jeho popularita považovaná za znižujúcu sa, ale štýl žánru UK garage známy ako speed garage sa stal populárnym vďaka niekoľkým hitom. Speed garage zdieľal rýchle tempo a ťažké basové linky s drum and bassom, ale inak nasledoval zavedené zvyklosti "house hudby". Napriek tomu, odčlenenie ďalších subžánrov a súvisiacich štýlov ako liquid funk priniesol vlnu nových interpretov vrátane nových ideí a techník, čo podporilo nepretržitú evolúciu tohto žánru. Dodnes drum and bass sa čoraz častejšie objavuje v mainstreamových médiách a populárnej kultúre vrátane televízie, rovnako ako je hlavným zmienkovým bodom pre neskoršie žánre ako grime a dubstep, a to vďaka úspešným interpretom ako Rudimental, DJ Fresh, Chase &amp; Status a Pendulum.
Muzikológia drum and bassu.
Zvuky drum and bassu sú extrémne rozmanité hlavne pre množstvo vplyvov v hudbe. Jedným z viac zvyčajnejších a tradičných prvkov je významný padajúci snare drum na druhom a štvrtom beate.
Drum and bass mohol byť v určitom čase definovaný ako presný elektronický hudobný žáner so 'živými' prvkami, ktoré sú voľbou DJa a mixovanie nahrávok počas setu. 'Živý' drum and bass s použitím elektrických, elektronických a akustických nástrojov, na ktoré hrajú hudobníci na pódiu sa objavil v nasledujúcich rokoch vývoja žánru.
Ovplyvnenie.
Veľmi zrejmé a silné ovplyvnenie jungle a drum and bassu, vďačí sound systemu Britskej Africko-Karibskj komunite, s pôvodným zvukom jamajského dubu a reggae, s priekopníkmi ako King Tubby, Peter Tosh, Sly &amp; Robbie, Bill Laswell, Lee Perry, Mad Professor, Roots Radics, Bob Marley a Buju Banton, ktorý mali silný vplyv na hudbu. toto ovplyvnenie sa časom znížilo, ale je stále evidentné v mnohých skladbách, ktoré obsahujú ragga spev.
Ako bol hudobný štýl postavený okolo funku alebo synkopovaných rock &amp; rollových breakoch, Al Green, Marvin Gaye, Ella Fitzgerald, Gladys Knight &amp; the Pips, Billie Holiday, Aretha Franklin, Otis Redding, the Supremes, the Commodores, Jerry Lee Lewis a dokonca Michael Jackson, mali vplyvy na túto hudbu. Nednou z najvplyvnejších skladieb v histórii drum and bassu bola „Amen Brother“ od The Winstons, ktorá obsahoval bicie sólo, ktoré pokračovalo do známeho "Amen breaku", pričom bolo značne používané v prvotnej hip-hopovej hudbe, a neskôr sa stalo základom pre rytmy použité v drum and basse.
Koncom 80. rokov a začiatkom 90. rokov mali tradičné lámané beaty používané v hip-hopovej produkcii vplyv na zvuk breakbeat hardcore, ktorý zdieľal použitie lámaných beatov ako jungle a drum and bass. Drum and bass zdieľa množstvo charakteristických prvkov s hip-hopom, aj keď je v súčasnej dobe väčšinou bez textov. Grandmaster Flash, Afrika Bambaata, Run–D.M.C., Public Enemy, Schooly D, N.W.A, Kid Frost, Wu-Tang Clan, Dr. Dre, Mos Def, Beastie Boys a Pharcyde sú veľmi často samplovaní, nehľadiac na ich celkový vplyv.
Miles Davis bol menovaný ako možný vplyv, a bluesový interpreti ako Leadbelly, Robert Johnson, Charlie Patton, Muddy Waters &amp; B.B King boli citovaní producentmi ako inšpirácie. Dokonca moderní avant-gardní skladatelia ako Henryk Gorecki prijali zmienku.
Prvky bicích a basových liniek.
Žáner kladie veľký dôraz na "basovú linku", hlboký sub-bass hudobný vzor, ktorý môže byť fyzicky cítiť cez výkonné zvukové systémy, kvôli nízkofrekvenčnému rozsahu. Basové linky vykonávané na basových nástrojoch, či už elektrických, akustických alebo na kontrabase, sú menej zvyčajné, ale prklady môžu byť nájdené v prácach interpretov ako Shapeshifter, Squarepusher, Roni Size a STS9. Samplované basové linky sú často prevzaté z kontrabasových nahrávok alebo z verejne dostupných slučiek.
V drum and bassovej produkcii, sú basové linky často podriadené viacerým a rozdielnym zvukovým efektom, vrátane štandardných techník ako dynamická kompresia, flanger, refrén, overdrive, kompenzácia, a podobne. Špeciálne techniky drum and bassu ako časovo predĺžené beaty a "Reese Bass", osobitný syntetizovaný basový zvuk obsahujúci vrstvené 'zvoniace' vlny. Termín je výsledkom značného používania aliasu Reese/Master Reese producenta Kevina Saundersona vo svojich prácach.
Rovnako významný je kopák "808", umelo podsadený alebo predĺžený zvuk basového bubnu samplovaný klasickým bicím automatom TR-808, a zvuk, ktorý bol subjektom enormného počtu experimentovaní počas rokov.
Komplexné rytmické prenesenie prízvuku z ťažkej na ľahkú dobu lámaného beatu, je ďalším aspektom produkcie, pri ktorej producenti strávili dlhý čas. Amen break je všeobecne najčastejšie používaným (a často považovaný za najsilnejší) breakom v drum and basse.
Amen break bol synonymom prvotných drum and bassových produkcií, ale ďalšie prvky skladieb ako „Apache“, „Funky Drummer“, „Soul Pride“, „Scorpio“ a „Think (About It)“ mali významný dopad na breaky.
Veľa drum and bassových skladieb obsahuje v sebe viac ako jeden samplovaný lámaný beat a techniku zmeny medzi dvoma breakmi po každom vyvinutom pásme. Príklady toho môžu buť počuté v nahrávkach 90. rokov ako „Your Sound“ od J Majik a „Machines“ od Doc Scott. A odnedávna používaný break je Tramen, ktorý kombinuje Amen break, a James Brown funkový lámaný beat (break v skladbách „Tighten Up“ alebo „Samurai“) a drum and bassový lámaný beat Alexa Reecea.
Pomerne rýchle formy bicích úderov pozadia, na ktorom producent vytvára skladbu do výzvy do takmer nejakého cítenia a často formuje iba pozadie pre ostatné prvky hudby. Synkopované lámané beaty ostávajú najcharakteristickejším prvkom, bez ktorého by rýchla 4/4 dance skladba bola klasifikovaná do žánru techno alebo gabber.
Tempo.
Tempo drum and bassu je zvyčajne medzi 160 – 190 BPM, na rozdiel od ostatných dance štýlov na základe breakbeatu ako nu skool breaks, ktorý si zachováva pomalší krok okolo 130 – 140 BPM. Hlavný stúpajúci trend tempa je pozorovateľný počas evolúcie drum and bassu. Skoršie formy drum and bassu v rokoch 1990 až 1991 boli taktované v tempe okolo 130 BPM, ktoré sa v roku 1993 zrýchlilo na 155 – 165 BPM. Niekde od roku 1996, tempo drum and bassu sa zastavilo na hodnotách 170 – 180 BPM. Stredné tempo 170 BPM je ale značkou drum and bassového zvuku.
Skladba kombinujúca niektoré prvky (broken beat, basové nástroje, produkčné techniky) ako drum and bassová skladba, ale s pomalším tempom (okolo 140 BPM), by nemoha byť drum and bassom, ale drum and bassom ovplyvnenou breakbeatovou skladbou.
Živé vystúpenia drum and bassovej hudby s elektrickými alebo akustickými nástrojmi často môžu znamenať zníženie BPM (hoci to nie je nevyhnutné), ktoré nie je prekvapivé v známosti zložitosti bicích vzoriek a vysokom úsilí požadovanom od bubeníka.
Súvislosť.
Pre väčšinu častí, je drum and bass forma dance hudby určená pre počúvanie v klube. Ukazuje plnú frekvenčnú odozvu, ktorá môže byť použitá len vo zvukových systémoch, ktoré môžu pracovať vo veľmi nízkych frekvenciách. Ako prislúcha názvu, basový prvok hudby je osobitne zreteľný, s porovnateľnými roztrúsenými zostavami drum and bassových skladieb, napríklad priestor pre basové linky sú hlbšie ako väčšina ostatných foriem dance hudby. V dôsledku toho, drum and bassové párty sú často propagovaná so systémami s mimoriadne hlasným a ťažkým basovým zvukom.
DJská podpora (ktorá hrá skladbu) v klubovej atmosfére alebo v rádiu je rozhodujúca na úspech skladby, dokonca aj ak producent skladby je veľmi známy. Za tým účelom, DJi chcú získať dubplate platne v čo najdlhšom čase pred pred hlavným vydaním skladby, niekedy viac mesiacov predtým, s cieľom preskočiť záujem v to rovnako ako v prospech DJa. Niekedy DJ získa verzie skladieb, ktoré sú neplánované pre hlavné vydanie, tie sú takzvané VIP (Variation In Production) mixy.
DJi sú často sprevádzaní jedným alebo viac MC, čím je ťahaný do koreňov v hip-hope a reggae/ragga.
MC získavajú obvykle rovnaké uznanie ako producenti/DJi a niektoré prípady sú špecificky označované ako s voľným MC. Medzi nich patrí relatívne málo veľmi známych drum and bassových MC, ako MC Infinity, MC GQ, Dynamite MC, MC Fats, MC Conrad, Shabba D, Skibadee, Eksman, Bassman, MC Stamina, MC Fun, Evil B, Trigga, Harry Shotta a Stevie Hyper D (zosnulý).
Rozdiely medzi drum and bassom a jungle.
V súčasnosti rozdiel medzi jungle (alebo oldschool jungle) a drum and bassom je zvyčajnou debatou v komunite "junglistov". Nie je univarzálne prípustný významový rozdiel meddzi termínmi "jungle" a "Drum and Bass". Niektoré spojenia "jungle" sú so starším materiálom temného zvuku z prvej polovice 90. rokov (niekedy označovaný ako "jungle techno"), a vidia Drum and Bass ako v podstate nástupcu Jungle. Ďalšie použitie Jungle ako skratku pre ragga jungle, je špecifický subžáner nadradený oblasti Drum and Bassu. V USA, kombinovaný termín "jungle drum and bass" (JDB alebo JDNB) má tiež istú popularitu, ale nie je všade rozsiahla.
Zástancovia rozdielov medzi jungle a drum and bassom zvyčajne argumentujú tým, že:
Asi prvou skladbou s výlučným použitím termínu "drum and bass" odkazuje na seba ako rozdielny štýl vzniknutý v roku 1993.
Živý drum and bass.
Mnoho hudobných skupín a hudobníkov vykonáva drum and bass na živých vystúpeniach, pričom používajú bicie, syntetizátory, kontrabas alebo basovú gitaru a ďalšie nástroje. Takisto aj MC sa často vyskytujú v živých vystúpeniach. Niektorí interpreti ako Fragment používajú v zostave gitaristu, basgitaristu, prinajmenšom jedného klávesistu a bubeníka. DJ FU a Jungle Drummer tiež hrajú prevažne v dnešnej dobe živý drum and bass. Ich show obsahuje ich rapové súboje s bubnovaním Jungle Drummera v rýchostiach okolo 180 BPM. Ďalší interpreti známi hraním drum and bassu naživo sú Pendulum, La Phaze a Chase &amp; Status.
Subžánre.
V poslednej dobe sa vyvinuli menšie scény v drum and bassových komunitách a scéna ako celok sa roztrieštila do špecifických subžánrov. Všeobecne uznávané subžánre drum and bassu sú tieto:
Žánre ovplyvnené drum and bassom.
V rovakom čase ako jungle vznikli aj žánre breakcore a digital hardcore, kroeé zdieľajú veľa prvkov drum and bassu. Nemecký drum and bassový DJ The Panacea je tiež jedným zo zakladateľov digital hardcore. Raggacore je rýchlejšia verzia raggamuffinu, ovplyvnená jungle hudbou 90-tych rokov. Je podobný breakcoru, ale jeho dancehallové beaty sú pokojnejšie (dancehall sám mal dôležitý vplyv na drum and bass).
Drum and bass ovplyvnil množstvo ďalších žánrov ako hip-hop, big beat, house, trip-hop, ambient, techno a pop, s interpretmi ako Bill Laswell, Incubus, Pitchshifter, Linkin Park, The Roots, Talvin Singh, MIDIval Punditz, Missy Elliott, Freestylers, Nine Inch Nails a David Bowie spolu s ďalšími, ktorí tiež popísali drum and bass ako ich ovplyvnenie a používajú prvky a techniky drum and bassu. V USA vznikol zvuk so žánrom zvaným ghettotech, ktorého syntetizátorové zvuky a basové linky sú podobné drum and bassu.
Hudobné vydavateľstvá.
Drum and bass ako celok je dominantný malou skupinou "hardcore" vydavateľstiev. Tie patria hlavne DJom ako London Elektricity (Hospital Records), Andy C (Ram Records), Goldie (Metalheadz), Basement Records (Jack Smooth), Chris Renegade (Lifted Music), DJ Friction (Shogun Audio), DJ Fresh (Breakbeat Kaos) a DJ Hype, Pascal a predtím DJ Zinc (True Playaz, v súčasnosti ako Real Playaz od roku 2006).
Hlavné medzinárodné vydavateľstvá ako Sony Music Entertainment, Universal nemajú veľký záujem v scéne drum and bassu hoci v nej mali niekoľko zmlúv, hlavne pre album "In Silico" od skupiny Pendulum s Warner Music Group. Full Cycle Records patriace Ronimu Sizemu hrá veľkú, ak nie najväčšiu úlohu v tvorbe drum and bassu. Vydavateľstvo V.Recordings bolo tiež podstatným prvkom vo vývoji drum and bassu.
V súčasnosti, vydavateľstvo Andyho C, Ram Records posúva hranice drum and bassu ďalej do mainstreamu s interpretmi ako Chase &amp; Status a Sub Focus, ktorí vydavajú mnoho skladieb cez Ram Records. Chase &amp; Status rovnako ako Pendulum sú už vtiahnutí do mainstreamu.